— 331 — 



Niebuhr. Paa Grundlag af hvad der forefandtes i Literaturen og af de 

 i Kigsarkivet opbevarede Breve og Dokumenter vedrørende Forsskål har 

 Forf. tegnet et interessant og levende Billede af denne ejendommelige 

 begavede og alsidige, men meget selvbevidste og stridbare Videnskabsmand, 

 som var født i Helsingfors 1732 og bl. a. var Elev af Linné, som han beun- 

 drede. 



I det første Afsnit gøres Rede for Forsskåls Liv, hans Ophold i Køben- 

 havn og hans Stridigheder med Prof. Kratzenstein og andre, og hans Del- 

 tagelse i Rejsen, hvor det ogsaa kom til bitre Stridigheder mellem Forsskål 

 og en af Deltagerne. Expeditionen afgik fra København d. 4. Januar 1761 

 og ankom først d. 27. Sept. samme Aar til Ægypten, hvor den forblev et 

 Aarstid; derfra gik den til Arabien, idet den dog først i Slutningen af 1762 

 kom til Jemen, som var Rejsens egentlige Maal. Her blev imidlertid Expe- 

 ditionens Deltagere angrebet af Sygdom. 2 af Deltagerne døde, Forsskål 

 i Juli 1763; de øvrige 4 rejste med Skib til Bombay, men kun Niebuhr over- 

 levede Rejsen og vendte 4 Aar efter tilbage til København. — Interessant 

 er Skildringen af Forsskåls Forhold til Linné og hans Bestræbelser for at 

 skaffe denne Del i Udbyttet af hans Indsamlinger. Forf. gør Rede for 

 Forsskåls gode Iagttagelser og originale Tanker. Han gengiver i Oversæt- 

 telse hans Skildring af Nedreægyptens Plantevæxt i det af Niebuhr ud- 

 givne Værk Flora ægyptiaco-arabica og viser, at der heri antydes en Række 

 Problemer, den moderne Økologi beskæftiger sig med. Paa Grund af Fors- 

 skåls tidlige Død og paa Grund af mangelfuld Bearbejdelse af hans efter- 

 ladte Materiale kom han ikke til at sætte det Spor i Botanikens Historie, 

 som hans rige Evner maatte berettige til at vente. Dette gøres der nærmere 

 Rede for i det Afsnit, der handler om Forsskåls efterladte Manuskripter og 

 botaniske Indsamlinger. 



I et Bilag gengives 40 hidtil utrykte Breve og Dokumenter efter Ori- 

 ginalerne i Rigsarkivet samt Oversættelse fra Latin af 3 tidligere trykte 

 Breve. 



Forf. bebuder en fuldstændig kritisk Fortegnelse over Forsskåls i 

 Botanisk Museum opbevarede Herbarium. 



Bogen er livlig skrevet og kan anbefales alle, der har Interesse for vor 

 Videnskabs Historie. L. K. R. 



Svenska Linné-Sallskapets Årsskrift. Årg. I. 1918. 



Der blev i 1917 paa 210-Aarsdagen for Linnés Fødsel stiftet et svensk 

 Linné-Selskab med det Formaal »att sprida kunskap om Carl von Linné 

 och hans verk, samt att väcka och underhålla intresset och vördnaden för 

 vårt lands största naturvetenskapliga minna«. Det er et Tegn baade paa 

 vore Naboers Stolthed over at have fostret Linné og ogsaa paa deres Inter- 

 esse for Naturvidenskaben, specielt Botaniken, at man har kunnet danne 

 et saadant Selskab, og at dette Selskab den 31. Maj 1918 — altsaa i Løbet 

 af ét Aar — allerede havde 465 Medlemmer! 



I Følge Selskabets Love skal dets Formaal søges realiseret ved at ud- 

 give Skrifter af og om Linné og hans Disciple, ved at sammenbringe et 

 Linnébibliotek og samle Minder om Linné, samt en fuldstændig Fortegnelse 

 over Linnéminder o. s. v. — altsammen altsaa i nær Tilknytning til Linné. 

 Da imidlertid dette maaske kan siges at være noget begrænset, har man 



22* 



